Past Lives on sydäntä särkevä moderni romanssi elämän risteyskohdista.
Past Lives on sydäntä särkevä moderni romanssi elämän risteyskohdista. Celine Songin herkkä ja hienovarainen ohjausdebyytti Past Lives sai maailmanensi-iltansa Sundancen elokuvafestivaaleilla valloittaen sekä yleisön että kriitikoiden sydämet. Elokuvaa on ylistetty paitsi yhdeksi vuoden parhaista elokuvista, myös vaikuttavimmaksi rakkaustarinaksi vuosikausiin. Lapsuudenystävät Nora ja Hae Sung joutuvat eroon toisistaan, kun Noran perhe muuttaa pois Etelä-Koreasta. Kaksikymmentä vuotta myöhemmin he tapaavat New Yorkissa ja viettävät viikon yhdessä: onko olemassa ikiaikainen kohtalo, joka solmii sieluja yhteen? Päärooleissa Norana ja Hae Sungina loistavat Greta Lee (Russian Doll, The Morning Show) ja Yoo Teo (Decision to Leave, Leto). Noran aviomiehenä Arthurina hienossa sivuroolissa nähdään John Magaro (Big Short) Ensi-ilta 26.1.2024 Ikäraja: Sallittu Kesto 105min
Ohjus on elokuva rajoista ja rajattomuudesta, missä poliittinen satiiri kohtaa lämpimän huumorin.
Ohjus on elokuva rajoista ja rajattomuudesta, missä poliittinen satiiri kohtaa lämpimän huumorin. Joulukuussa 1984 Inarijärveen syöksyi neuvostoliittolainen ohjus, ja kansainvälinen selkkaus oli valmis. Draamakomedia kertoo yksinhuoltaja Niinasta, joka saa uuden alun elämälleen paikallisen sanomalehden toimittajana - ja eteensä mahdollisen jymyjutun kylässä, jossa ei koskaan tapahdu mitään. Niina uppoaa syvälle kansainväliseen ohjuskriisiin. Lappi ja pieni kirkonkylä menevät sekaisin, ja ulkomaisia toimittajia lappaa paikalliseen hotelliin. Tutkimusten keskellä Niina tapaa hävittäjälentäjä Kain, ja samaan aikaan ex-mies Tapio on vapautumassa vankilasta. Niinan on löydettävä rajansa, jotta myös totuus ohjuksesta näkisi päivänvalon. Kesto 115 min Ikäraja 12 Ensi-ilta 2.2.2024 Elokuva on tekstitetty Suomeksi.
Vuotalon ystävänpäivä – Mukana Mannerheimin Lastensuojeluliitto
Tervetuloa Vuotalon ystävänpäivään! Ystävyyden juhlaa vietetään tänä vuonna Vuotalon sydämessä! klo 10-12 ja klo 16-18 Talo tavattavissa Tule tapaamaan talon toimijoita ja tutustumaan Vuotalon monipuoliseen tarjontaan. Vuosaaren kirjasto, työväenopisto ja kulttuuripalvelut esittelevät toimintaansa. klo 17.30-19.30 Mannerheimin Lastensuojeluliiton ystävänpäiväjuhlat! MLL järjestää ystävänpäiväjuhlan, joka on omistettu erityisesti lapsiperheille. Illan aikana lavalle astuu Dodo-klovni, joka taikoo hymyjä ja iloa pienimpienkin kasvoille. MLL hemmottelee vieraita tarjoamalla pientä välipalaa. Ilmoittaudu etukäteen MLL:n ystävänpäiväjuhlaan osoitteessa https://link.webropol.com/s/ystavanpaivajuhla2024 Vapaa pääsy!
Putoamisen anatomia voitti Cannesissa Palm d'Orin lisäksi Palm Dog -palkinnon, kun Messi palkittiin parhaasta koiraesiintyjän roolista. Vuonna 2024 elokuva sai Golden Globesin parhaan käsikirjoituksen sekä parhaan ulkomaalaisen elokuvan palkinnot.
Putoamisen anatomia, Justine Triet – Ensi-iltaviikon elokuva
Putoamisen anatomia voitti Cannesissa Palm d'Orin lisäksi Palm Dog -palkinnon, kun Messi palkittiin parhaasta koiraesiintyjän roolista. Vuonna 2024 elokuva sai Golden Globesin parhaan käsikirjoituksen sekä parhaan ulkomaalaisen elokuvan palkinnot. Sandra, Samuel ja heidän 11-vuotias poikansa ovat viettäneet vuoden syrjäisessä huvilassa Ranskan Alpeilla. Kun Samuel löydetään kuolleena lumesta talon pihalta, poliisi alkaa tutkia, putosiko hän vai työnnettiinkö hänet alas. Oikeusjutun aikana ei selvitetä vain Samuelin kuoleman olosuhteita, vaan siitä muodostuu myös ja etenkin Sandran ja Samuelin ristiriitaisen suhteen psykologinen syväluotaus. Justine Trietin ohjaamassa trillerissä sanoja käytetään kuin aseita, ja järisyttävät totuudet näkevät päivänvalon. Pääosassa on roolistaan ylistystä saanut Sandra Hüller, joka nähtiin Suomessakin esitetyssä elokuvassa Isäni Toni Erdmann. Putoamisen anatomia voitti Cannesissa Palm d'Orin lisäksi Palm Dog -palkinnon, kun Messi palkittiin parhaasta koiraesiintyjän roolista. Ohjaaja: Justine Triet Näyttelijät: Sandra Hüller, Swann Arlaud, Milo Machado Graner Kesto: 151 min Kieli: ranska, tekstitykset: suomi Liput: 10e / lippu.fi
Mitä sinä näet, kun näet meidät? Näyttely esittelee taiteilijaduo Olga Greenin ja Aino Laihon keskusteluja koskien kivikuuroutta, viittomakielisyyttä ja rajalla elämistä.
Viittomakielinen opastus: "Katso, kuuro!"
Mitä sinä näet, kun näet meidät? Näyttely esittelee taiteilijaduo Olga Greenin ja Aino Laihon keskusteluja koskien kivikuuroutta, viittomakielisyyttä ja rajalla elämistä. Teoksissa otetaan kantaa kuurojen kokemiin epäkohtiin, osin humoristisestikin. Näyttelyn teemat käsittelevät myös yhteisön sekä taiteilijoiden intersektionaalisia identiteettejä, kerrostumia ja monisyisyyttä. Näyttely pyrkii tuomaan kuva- ja installaatiotaiteella yleisön tietoisuuteen uusia ajatuksia ja oivalluksia liittyen mm. viittomakielisten kuurojen turvalliseen tilaan, seksuaaliseen tasa-arvoon ja yhteiskunnan kasautuviin paineisiin. Osa näyttelyn teoksista sisältää voimakasta kielenkäyttöä ja alastomuutta.
Räppäri Balti on saavuttanut yli 1,3 miljardia katselukertaa YouTubessa ja päässyt Forbes Middle East 2021 -listalle. Balti on ainoa tunisialainen Forbesin Lähi-idän ja Pohjois-Afrikan lähetysalustoilla ja sosiaalisessa mediassa kuunnelluimman ja aktiivisimman artistin top 50:n listalla sekä voimakkain vuoden 2020 arabimusiikkiteollisuudessa. Räppäri Artmasta on suosittu tunisialainen taiteilija. Popnable on kerännyt tietoa kahdeksastatoista Artmastan kappaleesta. Artistin kappaleet ovat saavuttaneet yhteensä 416 miljoonaa näyttökertaa. Kesto n. 3 h, sisältää väliajan Ikäsuositus: 4+
Mykkäkomedia, josta ei vauhtia ja kommelluksia puutu.
Mykkäkomedia, josta ei vauhtia ja kommelluksia puutu. The Show taivuttelee lavan täydeltä fyysistä komiikkaa ja kuljettaa katsojat 1900-luvun alun varieteenäytösten ja mustavalkoelokuvien maailmaan. Esiintyjät taikovat lavalle yllättävien tilanteiden ja tapahtumien vyöryn kehojaan, kahta sermiä ja kourallista rekvisiittaa käyttäen. Esityksen innoittajina ovat olleet mykkäelokuvien kultakauden slapstick-komediat. Näyttelijät: Mika Juusela ja Antti Kemppainen Ohjaus: Mika Vuorentie Äänisuunnittelu: Harry Bergman ja Harri Neuvonen Kesto: noin 1 t Ikäsuositus: nuoret ja aikuiset, 12+ Kieli: suomi
Nyt on kesäloma! Tänä vuonna Flo ei halua olla erossa rakkaasta Lassiestaan.
Lassien uusi seikkailu (7) – Kino Helios
Nyt on kesäloma! Tänä vuonna Flo ei halua olla erossa rakkaasta Lassiestaan. Sen sijaan, että hän viettäisi loman Kanariansaarilla vanhempiensa kanssa, perheen ystävä Gerhard vie parivaljakon Flon tädin Cosiman maatilalle Etelä-Tiroliin. Cosima asuu siellä jackrussellinterrierinsä Pipsan ja uusien kasvattilastensa Kleon ja Henrin kanssa. Flo, Kleo ja Henri hätääntyvät kuullessaan kylällä katoavista koirista eivätkä uskalla päästää Pipsaa ja Lassieta silmistään. Pian Cosima-tädin taloon murtaudutaan ja Pipsa varastetaan! Yhdessä Lassien kanssa kolme ystävystä lähtee nappaamaan varkaat kiinni ja pelastamaan Pipsan. Ikäsuositus: 7 Kesto: 93 min Ensi-ilta: 5.1.2024
Footnotes-tanssiteos on tunnin mittainen liikkuva installaatio, jonka äärellä jokainen katsoja voi viettää haluamansa ajan.
Footnotes-tanssiteos on tunnin mittainen liikkuva installaatio, jonka äärellä jokainen katsoja voi viettää haluamansa ajan. Footnotes on koreografi Favela Vera Ortizin teoskonsepti ja esitysten sarja, joka inspiroituu ja keskustelee aina galleriassa tai museossa olevien teosten kanssa luoden dialogin liikkeen ja maalausten välille. Teossarjan ensimmäinen osa saa ensi-iltansa lauantaina 10.2.2024 klo 13.30 Kanneltalon Galleriassa Helsingissä, jossa esillä on Mikko Paakkolan näyttely XL. Tulevaisuudessa teos kiertää erilaisissa galleria- ja museoympäristöissä, eri näyttelyiden yhteydessä. Esiintyjänä toimii sveitsiläissyntyinen tanssija Lara Müller. Favela Vera Ortiz työskentelee monialaisesti nykytanssin kentällä ja on työskennellyt usein kuvataiteen ja tanssitaiteen rajapinnassa, asettamalla teokset rinnakkain ja limittäin, keskenään keskustellen. Hänen esityksiään on nähty niin isojen teatterien näyttämöillä, taidegallerioissa kuin kaupunkitilassakin, esimerkiksi keskellä Berliinin Alexanderplatzia. Viime kesänä Favelan teos Figure Humaine oli ulkoilmakiertueella Helsingissä sekä puistoissa että urbaaneissa betoniympäristöissä. Nyt nähtävä teos footnotes on liikkuva installaatio, tunnin kestoinen esitys, jonka äärellä voi jokainen katsoja viipyä valitsemansa ajan. Koreografia ja puvustus Favela Vera Ortiz Tanssi Lara Müller Musiikki Caroline Shaw Näyttely Mikko Paakkola
Tervetuloa näkemään ainutlaatuinen kattaus suomalaisten aficionadojen esittämää flamencoa ja viihtymään tämän monipuolisen taiteenlajin parissa!
Tervetuloa näkemään ainutlaatuinen kattaus suomalaisten aficionadojen esittämää flamencoa ja viihtymään tämän monipuolisen taiteenlajin parissa! Helsingin XXIV Flamencofestivaalin Flamenco sydämessä -illassa lavan valtaavat suomalaiset flamencon harrastajat. Esityksen aikana nähdään niin tanssisooloja kuin ryhmäkoreografioita, niin nauha- kuin livemusiikilla. Myös flamencolaulun ja -kitaran harrastajat kantavat kortensa kekoon. Esiintyjät: Ingrid Björklöf, Robina Kuivalainen, Roma Kuivalainen, Eveliina Lindstedt, Carla Mononen Gómez, Lucia Mononen Gómez, Leea Nikkilä, Emilia Saksa, Melissa Tourunen Sirkka Laitinen, Annu Aho, Heini Mikkonen, Jenni Nystedt, Henna Pirhonen, Elin Hartmansdóttir, Tuuli Kurkipää, Milla-Maija Saari, Minna Saalpo Elisa Väisänen, Maria Viljakainen, Ezgi Özdil, Elena Alander, Ilona Hautamaa, Anna Myyrä, Janne Siipola, Ilona Kallio, Jussi Karmala, Camila Laine Tuukka Vainiola, Pia Virtanen, Susanna Lahtinen, Liisa Pekonen, Niina Putkonen, Petri Lahtinen, Marjo Somari, Mari Mäkinen, Jaana Ollila Susanne Grönroos, Kaisa Hinttala, Katjalina Jyllilä, Suvi Mieskonen, Katja Ranta, Maria Paile-Hyvärinen, Liisa Sarén, Assi Sten, Maikku Talvitie, Katri Tuori, Eevamaija Weselius sekä Anna Murtola, laulu Tony de María, kitara Samuli Rounioja, cajón Anne Riikola-Sarkkila, palmas Elina Robinson, palmas Kesto: 2h, sis. väliajan
Neljä pientä aikuista on lämminhenkinen sukellus rakkauden syvään päähän.
Neljä pientä aikuista on lämminhenkinen sukellus rakkauden syvään päähän. Neljä pientä aikuista tarttuu puhuttavaan aiheeseen rakkauden monista muodoista. Elokuva kertoo Juuliasta joka saa tietää, että hänen puolisollaan Matiaksella on sivusuhde Ennin kanssa, jolloin hän päättää avata avioliittonsa muille suhteille. Selma Vilhusen ohjaaman ja käsikirjoittaman kotimaisen elokuvan pääosissa nähdään Jussi-palkittu Alma Pöysti ja Guldbagge-palkittu Eero Milonoff sekä Jussi-palkittu Oona Airola ja Pietu Wikström. Ikäsuositus: 12 Kesto: 123 min Ensi-ilta: 27.12.2023 Elokuvassa on suomenkielinen tekstitys.
Ollaan yhdessä luovia! Tule Vuotalon aulaan tekemään kauniita ja tarpeellisia koristeita sekä kehittämään kädentaitoja.
Ollaan yhdessä luovia! Tule Vuotalon aulaan tekemään kauniita ja tarpeellisia koristeita sekä kehittämään kädentaitoja. Järjestämme viisi eriteemaista taidepajaa kerran kuussa. Taidepajat sopivat lapsille ja aikuisille. ke 7.2. klo 16–18 Loistavasti liikenteessä Pajassa tehdään neulahuovutuksella värikäs ja loistava heijastin, niin ollaan turvallisesti liikenteessä kevääseen asti. Piikikäs menetelmä! Alle 8-vuotiaat ainoastaan aikuisen seurassa. Ei sovi alle 5-vuotiaille. ke 6.3. klo 16–18 Loistavat ikkunakoristeet Luodaan ikkunankoriste silkkipaperilla. Kevään auringon säteillä se loistaa ja ilahduttaa meitä vieden ajatukset kesään. ke 27.3. klo 16–18 Pääsiäishuovutus Luodaan pehmeitä pääsiäismunia ja tipuja lampaanvillasta. Villa kastellaan suopavedellä ja huovutetaan kärsivällisesti käsin hieromalla. Halutessasi muna voi jäädä Vuotaloon pääsiäiskoristeeksi ja saat hakea sen kotiin pääsiäisen jälkeen. ke 3.4. klo 16–18 Paperimosaiikki pienistä palasista Inspiroidumme vanhasta klassisesta tekniikasta ja luomme mosaiikkiteoksia värikkäistä papereista. ke 15.5. klo 16–18 Hienostunut nyöri “Kumihimo” on perinteinen japanilainen letittämismenetelmä. Yksinkertaisella tekniikalla luodaan värikkäitä ja konstikkaita kuvioita nöyrille. Pajalla saat sekä tekniikan alkeet haltuun että oman letityskiekon kotiin. Varoitus! Tämä tekniikka on koukuttavaa! Ohjaaja: Chloé Mahy-Hulkko Ohjauskielet: suomi, ranska, englanti
Vuotalon kevään Skidikinotuokioissa seikkailee reipas Rexi-koira.
Vuotalon kevään Skidikinotuokioissa seikkailee reipas Rexi-koira. Puolalainen klassikkoanimaatiosarja kertoo Rexi-koiran puuhista lähipiirin muiden eläinten ja ihmisten kanssa. Yhdessä tuokiossa katsotaan kolme lyhyttä jaksoa. Tuokio kestää puoli tuntia. Skidikino on laadukas lyhytelokuvahetki yli 3-vuotiaille. Sopii myös esikouluikäisille. Tarinoissa ei puhuta, vaan taustalla on musiikkisäestys. Skidikinoihin liittyy Pikkukroko-oppimateriaali, jonka voi ladata Vuotalon nettisivuilta. Kesto: 30 min. Kieli: sanaton Ikäsuositus: S, yli 3-vuotiaille Ilmoittautuminen kultuksessa.
Näyttelijä-ikoni Anneli Saulin seitsemän vuosikymmentä kestäneen uran kautta dokumentti valottaa elokuva-alan ja yhteiskunnallisen ilmapiirin muutoksia läpi vuosikymmenten.
Näyttelijä-ikoni Anneli Saulin seitsemän vuosikymmentä kestäneen uran kautta dokumentti valottaa elokuva-alan ja yhteiskunnallisen ilmapiirin muutoksia läpi vuosikymmenten. Ohjaaja Saara Cantell ja näyttelijälegenda Anneli Sauli (1932–2022) tutustuivat Kohtaamisia-elokuvan kuvauksissa vuonna 2009. Vuosia myöhemmin Cantell päätyi tekemään Saulista dokumentin, omien sanojensa mukaan siksi, että: ”Anneli Saulin elämässä yllätykset ja hätkähdyttävät käänteet seurasivat toisiaan niin, ettei kukaan uskoisi sitä, jos siitä tekisi näytelmäelokuvan.” Cantellin dokumentti tekee läpileikkauksen Saulin uskomattomaan elämään ja uraan ja päästää karismaattisen kohteensa ääneen. Toivo Särkkä valitsi tuntemattoman näyttelijän päärooliin elokuvaansa Hilja maitotyttö, ja rooli toi Saulille seksisymbolin maineen. Hän oli kuin Suomi-elokuvan Marilyn Monroe tai Sophia Loren, mutta asema toi mukanaan myös varjopuolia. Kun studioelokuvat kuolivat Suomessa, Sauli lähti Saksaan tekemään elokuvauraa, ja hänestä tuli Ann Savo. Myöhemmin elämä kuljettaa niin raksahommiin kuin politiikkaankin. Sauli ei vaikene myöskään uransa vaikeammista hetkistä, jotka kertovat synkkää tarinaa menneiden vuosikymmenten ilmapiiristä elokuva-alalla ja Suomessa laajemmin. Ohjaaja Saara Cantell Suomi 2024 / 82 min Ikäraja: 7 Kieli: suomi Tekstitys: englanti Teksti: Inari Ylinen Runsaan elokuvamateriaalin rytmittämä dokumentti hehkuu naisten välistä ystävyyttä. Välittömissä haastattelukohtauksissa Cantell istuu kameran edessä sohvalla Saulin vieressä. Kaksikon keskustelujen seuraaminen onkin vauhdikkaan elokuvan riemastuttavinta ja myös koskettavinta antia. Esityksen jälkeen Q&A, moderaattorina Inka Achté
DocPointin avajaiselokuva seuraa nuorta Aidaa, joka päättää rohkeasti muuttaa ulkopuolisten käsityksiä ihmisistä autismi- ja neurokirjoilla yhteiskunnassa, joka tarjoaa muutoksen sijaan vain sympatiaa.
DocPointin avajaiselokuva seuraa nuorta Aidaa, joka päättää rohkeasti muuttaa ulkopuolisten käsityksiä ihmisistä autismi- ja neurokirjoilla yhteiskunnassa, joka tarjoaa muutoksen sijaan vain sympatiaa. Ala-asteikäinen Aida tutkii kiviä, nauttii oppimisesta ja on kielellisesti lahjakas, nokkela sekä päämäärätietoinen. Aidalla on myös erilaiset aivot kuin ihmisillä yleensä: hän on autismin kirjolla. Kotona hän saa olla oma itsensä, mutta muualla toimiminen on vaikeampaa. Neurotyypillisten maailma on sokkeloinen, epäselvä ja pelottavakin, kun omia aivoja ei ole viritetty sitä mukailemaan. Erityisesti koulun Aida kokee kuormittavana. Onko reilua, että toiset joutuvat kohtaamaan haasteita erilaisuutensa vuoksi? Oikeudenmukainen Aida tunnistaa ongelmat omassa arjessaan ja tietää, ettei ole ainoa, jonka neurotyyppiä ei tueta tarvittavalla tavalla. Greta Thunbergin inspiroimana hän haluaa muuttaa sen, mitä autismi- ja neurokirjolla olevista ajatellaan. Aidan rohkeus ja päättäväisyys hohkaavat valkokankaalla lohdullista voimaa, vaikka tie on paikoin hankala niin hänelle itselleen kuin omaishoitajana toimivalle äidillekin. Perheen tiimihenki on kuitenkin järkkymätön. Kannanotoista ja mielenosoituksista toiminta kasvaa, kun mukaan tulee myös muita kirjolla olevia nuoria. Jaetut kokemukset kiteyttävät aktivismin tärkeyden, ja yhdessä maailmaa on helpompi muuttaa. Maija Hirvosen elokuvan päätähden kirkas omaäänisyys muistuttaa, etteivät yksinkertaistukset tai stereotypiat riitä. On aika kuunnella Aidaa: myös meidän neurokirjolla pitää saada olla juuri sellaisia kuin olemme, erilaisine aivoinemme, haasteinemme ja vahvuuksinemme. Ohjaaja: Maija Hirvonen Suomi 2024 / 76 min Ikäraja: Sallittu Elokuva on tekstitetty suomeksi Kirjoittaja: Mimosa Ahderinne Esityksen jälkeen Q&A: ohjaaja Maija Hirvonen, moderaattori Inka Achté
Arabian- ja englanninkielistä digitukea, التوجيه والارشاد الرقمي
Digital guidance in Arabic and English, التوجيه والارشاد الرقمي
Digital guidance in Arabic and English التوجيه والارشاد الرقمي Työväenopiston digitukea Itäkeskuksen kirjastossa tiistaisin 9.1.-28.5.2024 Klo 16–19.15. Apua Windows-tietokoneen, tabletin ja älypuhelimen, internetin ja sähköpostin käyttöön sekä sähköiseen asiointiin, mm. sähköisten lomakkeiden täyttämiseen ja lähettämiseen virastoihin (Kela, TE-toimisto). Noudatathan terveysturvallisuusohjeita. Opastajan yhteystiedot: islam.al-badri@edu.hel.fi Voit ottaa yhteyttä opastajaan myös puhelimitse opastusajankohtana puh. 046 597 4563. Vapaa pääsy, ei ilmoittautumista. Stoa, Itäkeskus Turunlinnantie 1
Digital guidance in Itäkeskus Library on Tuesdays 9.1.-28.5.2024 at 16.00-19.15. You can get help with using your Windows computer, tablet and smartphone, internet and e-mail, as well assistance filling and sending electronic forms to agencies (e.g. Kela, TE office). Free admission, no enrolment. We kindly remind you to follow safety precautions. Contacts: islam.al-badri@edu.hel.fi You can contact by phone 046 597 4563 during the guidance hours
التوجيه والإرشاد الرقمي يمكنك هنا الحصول على مساعدة بشأن استخدام الكمبيوتر الذي يعمل بنظام وندوز والكمبيوتر اللوحي والهاتف الذكي والإنترنت والبريدالإلكتروني وكذلك المساعدة بتعبئة وإرسال النماذج مثلا الى كيلا و مكتب العمل، المشاركه لاتتطلب التسجيل مقدما. يمكن القدوم الى مكان الارشاد مباشرةَ. قم بالألتزام بأرشادات الأمن والسلامه السارية المعمول بها حاليآ. نذكركم بغسل ايديكم قبل الارشاد التوجيه والحفاظ على مسافة كافية وارتداء كمامة أثناء الإرشاد. دعونا نبقى آمنين نحمي أنفسنا والآخرين. Stoa, Itäkeskus مكتبة ايتاكيسكوس كل خميس 9.1. – 28.5.2024 خلال الاوقات 16 – 19.15 Turunlinnantie 1 لمزيد من المعلومات islam.al-badri@edu.hel.fi الهاتف 0465974563 يقوم المرشد بالأجابه على الهاتف فقط أثناء الأوقات المخصصه للتوجيه والأرشاد الرقمي
Vuoden 2024 satutuokiot alkavat jälleen tiistaina 30.1. klo 18.00-18.30. Tutustutaan yhdessä erilaisiin satuihin ja tarinoihin eri teemoin. Jokainen osallistuja saa oman satupassin johon voi kerätä tarroja satutuokion päätteeksi. Tervetuloa matkaamaan satujen maailmaan!